CONVOCATORIA DUNHA PRAZA DE AUXILIAR ADMINISTRATIVO POR ACUMULACIÓN DE TAREFAS
ADMINISTRACIÓN LOCAL — Municipal — Grove, O (Persoal, oposicións, 02/08/2018)

Procédese á convocatoria de conformidade co acordo adoptado pola Xunta de Goberno Local do seguinte teor: “A Xunta de Goberno Local en sesión celebrada o 17 de xullo de 2018 adoptou entre outros o seguinte acordo: Visto o informe de necesidade e urxencia motivado polo Secretario da Corporación así como as bases reguladoras do proceso de selección. Debendo figurar así mesmo no expediente o certificado de consignación presupostaria e fiscalización emitido pola Intervención da Corporación. Esta XGL acorda: PRIMEIRO.—Aprobar as bases específicas da convocatoria para a selección de funcionario interino para cubrir a praza vacante de auxiliar administrativo nº 7 que figura na plantilla deste Concello a través do sistema de concurso por acumulación de tarefas polo prazo de 6 meses: Ser español ou cidadán dun país membro da UE, estar en posesión do título de Graduado en ESO, non estar inhabilitado para o exercicio de cargos públicos e non atoparse incurso en ningunha causa de incapacidade ou incompatibilidade. Terá como funcións e tarefas a realización de traballos relacionados coa subescala de Auxiliar Administrativo da Escala de Administración Xeral e concretamente ás previstas no informe do Secretario da Corporación vinculadas a materia de contratación pública e sen perxuizo das funcións análogas que poida desempeñar en outras unidades administrativas. Terá unha duración de 6 meses por acumulación de tarefas. Xornada de 37,5 horas semanais en horario de mañá e tarde, ben en xornada continua ou partida, en función das necesidades do servizo. As súas retribucións serán as establecidas para un funcionario do Grupo C2, cun Complemento Específico de 509,33 € e Complemento de Destino de 356,96 €. A selección dos aspirantes realizarase pola Comisión de Selección para a contratación de persoal deste concello segundo o seguinte proceso: Primeira Fase (Concurso): a) Experiencia de traballo profesional como auxiliar administrativo na Administración Pública: 0,5 puntos por mes ata un máximo de 20 puntos. b) Por Cursos ou Seminarios de formación homologados polo INAP, EGAP ou entidades da Administración autonómica ou local, equivalentes e relacionados co contido do posto atendendo ao seguinte baremo (máximo 10 puntos): 1. De 20 a 40 horas 0,02 puntos por curso 2. De 41 a 100 horas 0,05 puntos por curso 3. Máis de 100 horas 0,10 puntos por curso c) Estar en posesión de titulación superior: 0,50 puntos O posto é incompatible co desenvolvemento de calquera actividade pública ou privada. Presentaranse no Rexistro Xeral de documentos de entrada do Concello do Grove. As instancias deberán acompañarse dos documentos acreditativos dos requisitos esixidos na base primeira e dos méritos alegados. O prazo de presentación das instancias establecerase en 5 DÍAS NATURAIS, contados a partir do seguinte da súa publicación no Boletín Oficial da Provincia de Pontevedra. O/A aspirante seleccionado/a disporá de OITO DÍAS HÁBILES desde que se faga pública a selección, para presentar a documentación e proceder ao seu nomeamento.” SEGUNDO.—Ordear a publicación das citadas bases específicas no Boletín Oficial da Provincia de Pontevedra, no taboleiro de anuncios do concello e na súa páxina Web. TERCEIRO.—Dar conta da presente Resolución ó Pleno e á Xunta de Goberno Local, na primeira sesión que celebren”. O Grove, 26 de xullo de 2018 O alcalde José A. Cacabelos Rico DOCUMENTO ASINADO DIXITALMENTE NA MARXE